S-4795/2023

Mál þetta, sem dómtekið var 20. september sl., er höfðað með ákæru, útgefinni af lögreglustjóranum á höfuðborgarsvæðinu 29. ágúst 2023, á hendur A-x-x F-x-x, kennitala [...], [...] fyrir eftirgreind hegningar-, umferðar- og fíkniefnalagabrot aðfaranótt þriðjudagsins 11. október 2022 í Reykjavík og Mosfellsbæ:

1. Fyrir hættubrot og umferðarlagabrot með því að hafa ekið bifreiðinni [...], ófær um að stjórna henni örugglega vegna áhrifa áfengis og ávana- og fíkniefna (í blóði mældist vínandi 1,36‰ og tetrahýdrókannabínól 19 ng/ml), án þess að sinna fyrirmælum lögreglu um að stöðva bifreiðina sem gefin voru til kynna með forgangsljósum og hljóðmerkjum lögreglubifreiðar, svo að eftirför lögreglu eftir bifreið ákærða hófst, án nægilegrar tillitssemi og varúðar, á röngum vegarhelmingi móti akstursstefnu, án þess að miða ökuhraða við aðstæður og hraðatakmarkanir í þéttbýli, en vegir voru blautir vegna rigningar og notað farsíma án handfrjálsbúnaðar, sem hér greinir:

Ákærði ók austur Ártúnsbrekku þar sem lögregla gaf ákærða merki með forgangs ljósum um að stöðva bifreiðina, en ákærði sinnti því engu og ók á 151 km/klst norður Vesturlandsveg við Vínlandsleið á vegkafla þar sem leyfður hámarkshraði er 80 km/klst. Ákærði ók, áfram norður Vesturlandsveg um hringtorg við Skarhólabraut og Langatanga í Mosfellsbæ þar sem hann ók 5 hringi, þaðan áfram Vesturlandsveg í norður og um vegavinnusvæði þar sem hámarkshraði var 50 km/klst á miklum hraða, áfram norður og um hringtorgið við KFC þar sem hann ók þrjá hringi og upp á hringtorgið. Þar reyndi lögregla árangurslaust að stöðva för ákærða með ákeyrslu en ákærði jók hraðann, reykspólaði á veginum og út úr hringtorginu í norður þar sem hann tók snögga vinstribeygju og ók yfir umferðareyju á milli akreina. Þá ók ákærði aftur inn í hringtorgið og út úr því á Vesturlandsvegi í suður- átt, jók hraðann í allt að 100 km/klst á vegvinnusvæði þar sem hámarkshraði var 50 km/klst og ók á umferðarstiku. Því næst ók ákærði áfram suður Vesturlandsveg um hringtorg við Langatanga þar sem önnur lögreglubifreið var komin og eftirför haldið áfram suður Vesturlandsveg, þar sem ákærði jók hraðann verulega, ók um hringtorg við Skarhólabraut og áfram um hringtorg við Korpúlfsstaðaveg. Á milli hringtorgs við Korpúlfsstaðaveg og Bauhaus reyndi lögregla aftur að stöðva för ákærða með því að kasta út naglamottu en ákærði ók yfir mottuna og áfram á móti umferð inn í hringtorgið við Bauhaus þar sem hann ók á lögreglubifreið, því næst áfram út úr hringtorginu á móti umferð á Vesturlandsvegi til suðurs þar sem ökumaður annarrar bifreiðar þurfti að aka út í kant til þess að forða árekstri. Tókst lögreglu þá loks að stöðva för ákærða með því að þvinga bifreiðina [...]upp að vegriði. Með akstrinum raskaði ákærði umferðaröryggi á alfaraleið og stofnaði á ófyrirleitinn hátt lífi og heilsu annarra vegfarenda sem áttu leið um ofangreindar götur á sama tíma, þar á meðal lögreglumannanna sem reyndu að stöðva aksturinn, í augljósan háska.

Telst þetta varða við 1. mgr. 168. gr. og 4. mgr. 220. gr. almennra hegningarlaga nr. 19/1940, 1. mgr. 4. gr., 3., 5. og 6. mgr. 7. gr., 4. mgr. 18. gr, 1. mgr. 36. gr., sbr. a., c. og h. liði 2. mgr. sömu greinar, 3. mgr. 37. gr., 1., sbr. 3. mgr., 49. gr. og 1., sbr. 2. mgr., 50. gr. og 57. gr. allt samanber 1. mgr. 94. gr. og 1. mgr. 95. gr., umferðarlaganr. 77/2019 og við 19. gr., sbr. 44. gr. lögreglulaga nr. 90/1996.

2. Fyrir fíkniefnalagabrot, í sama skipti og greinir í 1. tölulið, með því að hafa haft í vörslum sínum 69 gaf maríhúana sem lögregla fann í bifreið ákærða og lagði hald á.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana-og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Fyrir brot gegn valdstjórninni, í fangamóttöku á lögreglustöðinni við Hverfisgötu, með því að hafa hrækt á lögreglumann nr. [...], sem var við skyldustörf, með þeim afleiðingum að hrákinn lenti á andliti hans.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar. Þá er þess krafist að ákærði verði dæmdur til sviptingar ökuréttar skv. 99. gr. og 101. gr. umferðarlaga nr. 77/2019. Jafnframt er þess krafist að 69 gaf maríhúana verði gerð upptæk skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall samkvæmt lögum. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 29. ágúst 2023, hefur ákærði ekki áður gerst sekur um refsiverða háttsemi.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 4 mánuði, en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 18 mánuði frá birtingu dóms þessa að telja.

Þá verður ákærða jafnframt gert að sæta upptöku 69 gaf maríhúana, einnig með vísan til þeirra lagaákvæða sem í ákæru er getið.

Ákærði greiði 132.124 krónur í sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf saksóknari.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð:

Ákærði, A-x-x F-x-x, sæti fangelsi í 4 mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 18 mánuði frá birtingu dómsins að telja.

Ákærði sæti upptöku á 69 gaf maríhúana.

Ákærði greiði 132.124 krónur í sakarkostnað.

K-kvk-nf R-kvk-nf G-kvk-nf